PMIndiaData/PMIndiaSum huggingface dataset:
প্রধানমন্ত্রী জাপানের প্রাক্তন প্রধানমন্ত্রী আবে শিনজো-র মর্মান্তিক প্রয়াণে গভীর শোক প্রকাশ করেছেন

নয়াদিল্লী, ৮ জুলাই, ২০২২ প্রধানমন্ত্রী শ্রী নরেন্দ্র মোদী জাপানের প্রাক্তন প্রধানমন্ত্রী আবে শিনজো-র প্রয়ানে গভীর শোকপ্রকাশ করেছেন। প্রধানমন্ত্রী শ্রী আবের সঙ্গে তাঁর ঘনিষ্ঠ যোগাযোগ ও বন্ধুত্বের ওপর জোর দেন। ভারত-জাপান সম্পর্ককে বিশেষ কৌশলগত ও বিশেষ রাজনৈতিক অংশীদারিত্বে পৌঁছে দিতে আবে-র ভূমিকার কথা স্মরণ করেন তিনি। শ্রী মোদী আবে শিনজোর স্মৃতিতে শ্রদ্ধা জানিয়ে ভারতে ৯ই জুলাই জাতীয় শোক ঘোষণা করেন। প্রধানমন্ত্রী টোকিওতে আবে শিনজো-র সঙ্গে তাঁর শেষ সাক্ষাতের ছবিও ভাগ করে নিয়েছেন। একগুচ্ছ ট্যুইট বার্তায় প্রধানমন্ত্রী বলেন, “আমার অন্যতম ঘনিষ্ঠ বন্ধু শিনজো আবে-র মর্মান্তিক প্রয়ানে আমি শোকাহত। বিশ্বস্তরে এক মহান রাজনৈতিক ব্যক্তিত্ব, অন্যতম যোগ্য নেতা ও দক্ষ প্রশাসক ছিলেন তিনি। শ্রী আবে, জাপান ও গোটা বিশ্বকে আরো উন্নত করার জন্য নিজের জীবন উৎসর্গ করেছেন।” “শ্রী আবে-র সঙ্গে আমার বহু বছরের যোগাযোগ। গুজরাটের মুখ্যমন্ত্রী থাকার সময় থেকে আমি তাঁকে চিনি এবং প্রধানমন্ত্রী হওয়ার পরেও আমাদের বন্ধুত্ব ছিল অটুট। অর্থনীতি এবং বিশ্বের নানান বিষয়ে তাঁর দূরদৃষ্টি সর্বদাই আমার ওপর গভীর প্রভাব ফেলেছে।” “সম্প্রতি আমার জাপান সফরের সময় শ্রী আবে-র সঙ্গে সাক্ষাতের সুযোগ হয়েছিল এবং আমরা নানান বিষয়ে আলোচনা করেছি। তিনি সর্বদাই মজার ছলে কথা বলতেন। আমি কখনোই ভাবিনি যে এটাই হবে আমাদের শেষ সাক্ষাৎ। শিনজো আবে-র পরিবার-পরিজন ও জাপানবাসীর জন্য আমি সমবেদনা জানাই।” “ভারত-জাপান সম্পর্ককে নতুন উচ্চতায় পৌঁছে নিয়ে যেতে এবং বিশেষ কৌশলগত ও বিশ্বস্তরে অংশীদারিত্ব বাড়াতে শ্রী আবে-র বিশেষ ভূমিকা ছিল। আজ ভারত শোকাহত এবং জাপানের সঙ্গে রয়েছে। আমরা কঠিন এই সময়ে জাপানের ভাই-বোনেদের পাশে সমবেদনার সঙ্গে রয়েছি।” “প্রাক্তন প্রধানমন্ত্রী আবে শিনজো-র স্মরণে গভীর শ্রদ্ধা জানিয়ে আমরা ৯ই জুলাই একদিনের জাতীয় শোক পালন করবো।” “টোকিও-তে আমার প্রিয় বন্ধু শিনজো আবে-র সঙ্গে অতি সম্প্রতি আমার সাক্ষাতের কিছু ছবি ভাগ করে নিচ্ছি। ভারত-জাপান সম্পর্ককে মজবুত করতে সর্বদাই প্রতিশ্রুতিবদ্ধ। আবে কয়েকদিন আগেই জাপান-ভারত অ্যাসোসিয়েশনের চেয়ারম্যানের দায়িত্ব গ্রহণ করেছিলেন।”
জাতীয় মেডিক্যাল কমিশন বিল ২০১৯-এর সংশোধন/পরিবর্তনে অনুমোদন কেন্দ্রীয় মন্ত্রিসভার

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভাকে জাতীয় মেডিক্যাল কমিশন বিল ২০১৯-এর সংশোধন/পরিবর্তন সম্পর্কে অবহিত করা হয়েছে। গত ১৭ই জুলাই মূল বিলটি অনুমোদিত হয়েছিল কেন্দ্রীয়মন্ত্রিসভায়, যা ২৯ জুলাই সংসদের উভয়কক্ষে পাস হয়। পয়লা আগস্ট সরকারিভাবে এই বিলে সংশোধন আনা হয়। ১৭ই জুলাই কেন্দ্রীয় মন্ত্রিসভায় অনুমোদিত ও সংসদে পাস হওয়া জাতীয় মেডিক্যাল কমিশন বিল ২০১৯-এ যে পরিবর্তনগুলি আনা হয়েছে এবং মন্ত্রিসভাকে এব্যাপারে যা অবহিত করা হয়েছে সেগুলি হল- বিলে ১)ধারা ৪(১)(সি)- ১৪ জন সদস্যের পরিবর্তে ২২ জন আংশিক সময়ের সদস্য ২) ধারা ৪(৪)(বি)- ৬ জন সদস্যের পরিবর্তে ১০ জন সদস্য ৩) ধারা ৪(৪)(সি)- ৫ জন সদস্যের পরিবর্তে ৯ জন সদস্য ৪) ধারা ৩৭(২)- সর্বশেষ শিক্ষাদানের উদ্দেশ্যকেও যুক্ত করা হয়েছে। /
ইউরোপীয় বিনিয়োগ ব্যাঙ্কের কর্ণধার ডঃ ওয়ার্নার হয়ার প্রধানমন্ত্রী সঙ্গে দেখাকরলেন

ইউরোপীয় বিনিয়োগ ব্যাঙ্কের সভাপতি ডঃ ওয়ার্নার হয়ার শুক্রবার প্রধানমন্ত্রী শ্রী নরেন্দ্র মোদীর সঙ্গেসাক্ষা ৎ করেন। তাঁর সংগে ছিলেন ব্যাঙ্কের উচ্চপদস্হআধিকারিকদের একটি দলও। ইউরোপীয় গোষ্ঠী-ভারত শীর্ষ বৈঠকের সময়ে একবছরআগে ইউরোপীয় বিনিয়োগ ব্যাঙ্কের উচ্চপদস্হ আধিকারকদের এক প্রতিনিধি দলপ্রধানমন্ত্রী শ্রী মোদীর সঙ্গে সাক্ষা ৎ করেন। দিল্লিতে ব্যাঙ্কেরআঞ্চলিক কার্যালয় স্হাপনের বিষয়ে প্রধানমন্ত্রী তাঁদের সহায়তার আশ্বাস দেন। ঐকার্যালয়টির শুক্রবার উদ্বোধন হয়েছে। উভয়পক্ষের মধ্যে কথাবার্তার সময় প্রধানমন্ত্রী ইউরোপীয় বিনিয়োগ ব্যাঙ্ক কর্তৃপক্ষকে জলবায়ু পরিবর্তন এবং পরিবেশগত সুস্হায়ীউন্নয়ন সম্পর্কে ভারতের নীতি ব্যাখ্যা করেন। লক্ষ্মৌ মেট্রো সহ নানা ধরনেরপরিবেশগত সুস্হায়ী উন্নয়ন প্রকল্পে ইউরোপীয় বিনিয়োগ ব্যাঙ্ক ভারতকে ১০০ কোটিইউরোর-ও বেশি অর্থের ঋণ দিয়েছে। ডঃ হয়ার জলবায়ু পরিবর্তন সংক্রান্ত ক্ষেত্রেভারতের বলিষ্ঠ এবং সক্রিয় সব পদক্ষেপের জন্য এ দেশের ভূয়সী প্রশংসা করেন এবংএব্যাপারে ব্যাঙ্কের সমর্থনের কথা প্রধানমন্ত্রীকে জানান।
আসন ছাড়াও যোগাভ্যাসে বিভিন্ন ধরনের প্রাণায়াম রয়েছে, যেগুলির নানাবিধ স্বাস্থ্যকর সুফল আছে: প্রধানমন্ত্রী

নয়াদিল্লি, ১৬ জুন, ২০২২ প্রধানমন্ত্রী শ্রী নরেন্দ্র মোদী বলেছেন, আসন ছাড়াও যোগাভ্যাসে বিভিন্ন ধরনের প্রাণায়াম রয়েছে, যেগুলির নানাবিধ স্বাস্থ্যকর সুফল আছে। তিনি একটি ভিডিও সকলের সঙ্গে ভাগ করে নেন, যেখানে যোগাভ্যাস সম্পর্কে বিস্তারিত বিবরণ রয়েছে। এক ট্যুইট বার্তায় প্রধানমন্ত্রী বলেছেন, “আসন ছাড়াও যোগে রয়েছে বিভিন্ন ধরনের প্রাণায়াম, যেগুলির বহু ধরনের স্বাস্থ্যকর সুফল আছে। এই ভিডিওটিতে ঐসব যোগাভ্যাস সম্পর্কে বিশদ বিবরণ রয়েছে”।
ভারতের প্রধানমন্ত্রী শুধুমাত্র একজন মহান নেতাই নন, তিনি একজন ‘বিশ্ব নেতা’ও – বললেন, ইজরায়েলেরপ্রধানমন্ত্রী

প্রধানমন্ত্রী শ্রী নরেন্দ্র মোদী মঙ্গলবার এসে পৌঁছোন তেল আভিভ-এর বেন গুরিয়ন বিমানবন্দরে। শ্রী মোদীবিমানবন্দরে এসে পৌঁছনোর সঙ্গে সঙ্গেই তাঁকে সাদর সম্ভাষণ জানানো হয় ইজরায়েলেরপ্রধানমন্ত্রী মিঃ বেঞ্জামিন নেতানিয়াহু-র পক্ষ থেকে। ভারতের প্রধানমন্ত্রীরসম্মানে আয়োজন করা হয় এক বর্ণাঢ্য ‘গার্ড অফ অনার’-এর। শ্রী মোদিকেইজরায়েলে স্বাগত জানিয়ে সংবাদ মাধ্যমের কাছে প্রচারিত এক বিবৃতিতে তাঁকে হিন্দিতে‘মেরা দোস্ত’ অর্থাৎ আমার বন্ধু বলে বর্ণনা করেন ইজরায়েলের প্রধানমন্ত্রী। তিনিবলেন, ভারতের প্রধানমন্ত্রীকে তিনি স্বাগত জানাচ্ছেন উদার আন্তরিকতার সঙ্গেই। ভারতও ইজরায়েলের মধ্যে সহযোগিতার সম্পর্ক গগনচুম্বী বলেও মত প্রকাশ করেন তিনি। মিঃনেতানিয়াহু বলেন, ভারতের প্রধানমন্ত্রী শুধুমাত্র একজন বড় মাপের নেতাই নন, একজন‘বিশ্ব নেতা’ও। প্রত্যুত্তরে,ভারতের প্রধানমন্ত্রী ইহুদি ভাষায় সম্ভাষণ জানিয়ে বলেন, ‘সালোম লেকুলাম’। তিনি ঐভাষাতেই জানান ‘ইজরায়েলে আসতে পেরে আমি আনন্দিত’। অসংখ্যইজরায়েলি শরণার্থী তথা পণবন্দীদের জীবন রক্ষার সংগ্রামে ইজরায়েলের বর্তমানপ্রধানমন্ত্রী মিঃ নেতানিয়াহুর জ্যেষ্ঠ ভ্রাতা ঠিক ৪১ বছর আগে ৪ জুলাই-এর এই বিশেষদিনটিতেই কিভাবে এন্টিবি’তে প্রাণ বিসর্জন দিয়েছিলেন, সেকথাও প্রসঙ্গত স্মরণ করেনভারতের প্রধানমন্ত্রী। শ্রী মোদীবলেন, নিরন্তর অগ্রগতির লক্ষ্যে এবং সার্বিক উন্নয়ন প্রক্রিয়ায় ভারত ইজরায়েল’কে একগুরুত্বপূর্ণ অংশীদার বলেই মনে করে। মিলিতঅর্থনৈতিক সমৃদ্ধির লক্ষ্যে ইজরায়েলের সঙ্গে এক নিবিড় অংশীদারিত্বের সম্পর্ক গড়েতোলা ছাড়াও সন্ত্রাসবাদের মতো সাধারণ চ্যালেঞ্জ ও হুমকির মোকাবিলায় দু’দেশের সমাজব্যবস্থাকে সুরক্ষিত রাখতে দুটি দেশই যে একযোগে কাজ করে চলেছে একথাও প্রতিধ্বনিতহয় ভারতের প্রধানমন্ত্রীর বক্তব্যে। ইজরায়েলেবসবাসকারী ভারতীয় সম্প্রদায়গুলির সঙ্গে সাক্ষাৎকার ও আলাপচারিতায় মিলিত হওয়ারআগ্রহও তিনি প্রকাশ করেন ইজরায়েলের প্রধানমন্ত্রীর কাছে। শ্রী মোদী বলেন, ভারতীয়বংশোদ্ভূত ইহুদি সম্প্রদায়ের মানুষ আমাদের দুটি দেশের সমাজ ব্যবস্থাকে আরও সমৃদ্ধকরে তুলেছে। …
প্রধানমন্ত্রী শ্রী নরেন্দ্র মোদীকে ২০১৮-র সিওল শান্তি পুরস্কার

সিওল শান্তি কমিটি প্রধানমন্ত্রী শ্রী নরেন্দ্র মোদীকে ২০১৮-র সিওল শান্তি পুরস্কারে সম্মানিত করার সিদ্ধান্ত নিয়েছে। আন্তর্জাতিক স্তরে সহযোগিতা বৃদ্ধিতে তাঁর আন্তরিকতা, বিশ্ব আর্থিক বিকাশ ত্বরান্বিত করতে তাঁর বিশেষ ভূমিকা, বিশ্বের দ্রুত বিকাশশীল অর্থনীতিতে আর্থিক বিকাশে উৎসাহদানের মাধ্যমে ভারতবাসীর জীবনের মানোন্নয়ন ঘটানো এবং সেইসঙ্গে দুর্নীতি দমন তথা সামাজিক সংহতি বজায় রেখে গণতন্ত্রের অগ্রগতির ধারাকে আরও এগিয়ে নিয়ে যাওয়ার স্বীকৃতি হিসেবে তাঁকে সম্মানজনক এই পুরস্কার দেওয়া হচ্ছে। ২০১৮-র সিওল শান্তি পুরস্কারপ্রাপকের নাম ঘোষণার সময় পুরস্কার কমিটি ভারতীয় ও বিশ্ব অর্থনীতির বিকাশে প্রধানমন্ত্রী শ্রী মোদীর অবদান, ধনী ও দরিদ্রের মধ্যে আর্থ-সামাজিক বৈষম্য দূরীকরণে ‘মোদীনমিক্স’ নীতির কৃতিত্বকেই স্বীকৃতি দিয়েছেন। দুর্নীতি দমনে বিভিন্ন পদক্ষেপ এবং বিমুদ্রাকরণের মাধ্যমে সরকারি ব্যবস্থাকে আরও স্বচ্ছ করতে প্রধানমন্ত্রীর গৃহীত উদ্যোগগুলিরও অকুন্ঠ প্রশংসা করেছে কমিটি। ‘মোদীর শাসনকালে’ বিশ্বের বিভিন্ন দেশের সঙ্গে এক কার্যকর বৈদেশিক নীতির মাধ্যমে আঞ্চলিক ও বিশ্ব শান্তি রক্ষার ক্ষেত্রে প্রধানমন্ত্রীর আন্তরিক অবদানকেও কমিটি বিশেষ কৃতিত্ব দিয়েছে। শ্রী মোদীর ‘পূর্বে তাকাও নীতি’র (অ্যাক্ট ইস্ট পলিসি) কথাও কমিটি গুরুত্বের সঙ্গে উল্লেখ করেছেন। প্রধানমন্ত্রী শ্রী মোদী এই পুরস্কারের চতুর্দশ প্রাপক। মর্যাদাপূর্ণ এই পুরস্কার প্রদানের জন্য তাঁর কৃতজ্ঞতা প্রকাশ করে এবং কোরিয়া প্রজাতন্ত্রের সঙ্গে ভারতের নিবিড় অংশীদারিত্বকে প্রাধান্য দিয়ে প্রধানমন্ত্রী শ্রী মোদী সিওল শান্তি পুরস্কার গ্রহণে সম্মত হয়েছেন। সিওল শান্তি পুরস্কার ফাউন্ডেশন উভয় পক্ষের সুবিধাজনক সময়ে এই পুরস্কার শ্রী মোদীকে প্রদান করবে। প্রেক্ষাপট কোরিয়া প্রজাতন্ত্রের সিওলে আয়োজিত ২৪তম অলিম্পিক গেম্‌স-এর সাফল্য উদযাপনের অঙ্গ হিসেবে ১৯৯০ সালে সিওল শান্তি পুরস্কার প্রদান শুরু হয়। এই অলিম্পিক গেম্‌স-এ ১৬০টি দেশ অংশ নিয়েছিল, যা বিশ্ব জুড়ে সম্প্রীতি ও মৈত্রীর পাশাপাশি শান্তি এবং সমন্বয়সাধনের এক অনন্য বাতাবরণ তৈরি করেছিল। কোরিয়া উপদ্বীপ অঞ্চল এবং অবশিষ্ট বিশ্বে শান্তি বজায় রাখার জন্য কোরিয়ার মানুষের আশা-আকাঙ্ক্ষাকে বাস্তবায়িত করার লক্ষ্যেই সিওল শান্তি পুরস্কার প্রদান শুরু হয়। দ্বিবার্ষিক সিওল শান্তি পুরস্কার সেই সমস্ত ব্যক্তিকে দেওয়া হয় যাঁরা মানবজাতির সম্প্রীতি বজায় রাখা, রাষ্ট্রের মধ্যে সমন্বয়সাধন এবং বিশ্ব শান্তিতে অবদান রেখে গভীর প্রভাব ফেলেছেন। অতীতের পুরস্কার প্রাপকদের মধ্যে রয়েছেন – রাষ্ট্রসঙ্ঘের প্রাক্তন মহাসচিব কোফি আন্নান, জার্মান চ্যান্সেলর অ্যাঞ্জেলা মার্কেল, সপরিচিত আন্তর্জাতিক ত্রাণ সহায়তা সংগঠন ডক্টর্স উইদাউট বর্ডার্স এবং অক্সফ্যাম। সারা বিশ্ব থেকে ১,৩০০-রও বেশি মনোনীত ব্যক্তির প্রস্তাব করা শতাধিক পুরস্কার প্রাপকের মধ্য থেকে পুরস্কার প্রদান কমিটি প্রধানমন্ত্রী শ্রী মোদীকে ‘উপযুক্ত ব্যক্তি’ হিসেবে এবার এই পুরস্কার প্রদানের সিদ্ধান্ত নিয়েছে। /…
অমর জওয়ান জ্যোতিতে প্রধানমন্ত্রীর শ্রদ্ধা নিবেদন

প্রধানমন্ত্রী শ্রী নরেন্দ্র মোদী ১৯৬৫-এর ভারত-পাক যুদ্ধে ভারতীয় সেনানীদের সাফল্য ও আত্মত্যাগের সুবর্ণজয়ন্তী উদযাপন উপলক্ষে আজ নয়াদিল্লির ইন্ডিয়া গেট-এ গিয়ে অমর জওয়ান জ্যোতিতে শ্রদ্ধা নিবেদন করেন। তিনি সেখানে পুষ্পস্তবক অর্পণ করে শ্রদ্ধা জানান। ভিজিটর্স বুকে তিনি এ সম্পর্কে শ্রদ্ধা জানিয়ে লেখেন, ঐ যুদ্ধফেরত প্রাক্তন সেনানী ও তাঁদের পরিবারের সদস্যদের সঙ্গেও সেখানে তাঁর সাক্ষাত হয়।
২০১৮-১৯ অর্থবর্ষে রেল কর্মচারীদের জন্য উৎপাদনশীলতা-ভিত্তিক বোনাস ঘোষণা করল কেন্দ্রীয় মন্ত্রিসভা

প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে ১১ লক্ষ ৫২ হাজার নন-গেজেটেড রেলকর্মীদের (আরপিএফ/আরপিএসএফ জওয়ানরা বাদে) জন্য ২০১৮-১৯ অর্থবর্ষে ৭৮ দিনের উৎপাদনশীলতা-ভিত্তিক বোনাস দেওয়ার সিদ্ধান্ত নেওয়া হয়েছে। এর ফলে, রেলকর্মীরা অনুপ্রাণিত হবেন এবং রেল শিল্পক্ষেত্রের কাজকর্ম স্বাভাবিকভাবে চলবে। এই সিদ্ধান্তে সরকারের ২,০২৪.৪০ কোটি টাকা ব্যয় হবে। শ্রী নরেন্দ্র মোদীর নেতৃত্বাধীন সরকার এই নিয়ে পরপর ছ’বার ৭৮ দিনের মজুরি বোনাস হিসেবে দিচ্ছে। এই পরিমাণ কখনও কমানো হয়নি। রেলের পরিষেবা দক্ষভাবে পরিচালনার স্বীকৃতিস্বরূপ নন-গেজেটেড রেলকর্মীদের এই উৎপাদন-ভিত্তিক বোনাস দেওয়া হয়।
কর্ণাটকের রাজ্যোৎসব দিবসে প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী কর্ণাটকের রাজ্যোৎসব দিবসে রাজ্যবাসীকে শুভেচ্ছা জানিয়েছেন। ১৯৫৬ সালের পয়লা নভেম্বর রাজ্য পুনর্গঠন আইন অনুসারে এই রাজ্যটি গঠিত হয়। প্রধানমন্ত্রী দেশের প্রগতিতে এই রাজ্যের নজিরবিহীন অবদানের জন্য শুভেচ্ছা জানিয়েছেন। প্রধানমন্ত্রী বলেন, “ভারতের প্রগতিতে কর্ণাটকের নজিরবিহীন অবদানের জন্য কর্ণাটক রাজ্যোৎসব দিবস পালন করা হয়। এই রাজ্যের প্রাকৃতিক সৌন্দর্য এবং জনগণের আন্তরিকতা সুবিদিত। কর্ণাটকের ভবিষ্যত উন্নয়ন কামনা করি”। …
ভূতত্ত্বের গবেষণায় ভারত ও মার্কিন যুক্তরাষ্ট্রের মধ্যে সহযোগিতার জন্য স্বাক্ষরিত সমঝোতাপত্রে কেন্দ্রীয় মন্ত্রিসভার অনুমোদন

নয়াদিল্লী, ১৮ আগস্ট, ২০২১ প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে খনি মন্ত্রকের ভারতীয় ভূবৈজ্ঞানিক সর্বেক্ষণ এবং মার্কিন যুক্তরাষ্ট্রের ফ্লোরিডা ইন্টারন্যাশনাল ইউনিভার্সিটির কলেজ অফ আর্ট সায়েন্স অ্যান্ড এডুকেশনের আর্ট অ্যান্ড এনভায়রনমেন্ট দপ্তরের মধ্যে ভূতত্ত্ব সম্পর্কিত সহযোগিতার বিষয়ে স্বাক্ষরিত সমঝোতাপত্রটিকে অনুমোদন দিয়েছে। দুই পক্ষের মধ্যে যেসব বিষয়ে সহযোগিতা হবে সেগুলি হল ক) ভূতত্ত্ব সম্পর্কিত গবেষণা, ভারত এশীয় অঞ্চলে টেকটনিক প্লেটের মধ্যে সংঘর্ষের পর যে চৌম্বক ক্ষেত্র তৈরি হয় তা নিয়ে গবেষণা এবং পূর্ব হিমালয়ের ভূতত্ব নিয়ে পরীক্ষা-নিরীক্ষা। খ) লাদাখ মালভূমি অঞ্চলে প্লেটের মধ্যে সংঘর্ষের ফলে সৃষ্ট চৌম্বক ক্ষেত্রের বিষয়ে ভৌগলিক, ভূ-রাসায়নিক এবং খনিজ তেল সংক্রান্ত বিভিন্ন গবেষণার ক্ষেত্রে সহযোগিতা গড়ে তোলা। গ) প্রযুক্তি এবং ভূবৈজ্ঞানিক তথ্য আদান-প্রদান ঘ) উভয় পক্ষের মধ্যে পারস্পরিক স্বার্থ সংশ্লিষ্ট বিভিন্ন বিষয়ে সহযোগিতার আদান-প্রদান সুবিধা : ভারতীয় ভূবৈজ্ঞানিক সর্বেক্ষণ এবং ফ্লোরিডা ইন্টারন্যাশনাল ইউনিভার্সিটির মধ্যে সমঝোতাপত্র স্বাক্ষরিত হওয়ায় ভূতত্ত্ব সম্পর্কিত গবেষণায় প্রাতিষ্ঠানিক সহযোগিতা গড়ে উঠবে। লক্ষ্য : এই সমঝোতাপত্রের ফলে ভারত এশীয় অঞ্চলে ভূতত্ত্বর গঠনের বিষয়ে এবং টেকটনিক প্লেটের মধ্যে সংঘর্ষের পর যে চৌম্বক ক্ষেত্রের সৃষ্টি হয় সেগুলি সম্পর্কে ধারণা পাওয়া যাবে। টেকটনিক প্লেটের সংঘর্ষ পরবর্তী ভূগর্ভস্থ বিভিন্ন উপাদান তৈরির ফলে পূর্ব হিমালয়ের গঠন সম্পর্কে ধারণা পাওয়ার ক্ষেত্রে দুটি প্রতিষ্ঠানের মধ্যে সহযোগিতা সহায়ক হবে। সমঝোতাপত্র অনুসারে ভূবৈজ্ঞনিক তথ্য এবং প্রযুক্তির আদান-প্রদান, পূর্ব হিমালয় অঞ্চলে ভূতত্ত্ব এবং টেকটনিক প্লেটের মধ্যে সংঘর্ষের ফলে যে পরিবর্তন হয়েছে সেগুলির বিষয়ে গবেষণা এবং লাদাখ মালভূমি অঞ্চলে টেকটনিক প্লেটে সংঘর্ষের পর স্থানীয় স্তরে ভূতত্ত্ব, ভূ-রাসায়নিক তত্ত্ব এবং খনিজ তেল সংক্রান্ত বিভিন্ন তথ্য নিয়ে গবেষণা হবে।
প্রয়াগরাজে স্বচ্ছ কুম্ভ, স্বচ্ছ আভার অনুষ্ঠানে প্রধানমন্ত্রী ভাষণ

প্রধানমন্ত্রী শ্রী নরেন্দ্র মোদী আজ প্রয়াগরাজে অনুষ্ঠিত স্বচ্ছ কুম্ভ, স্বচ্ছ আভার অনুষ্ঠানে ভাষণ দেন। প্রয়াগরাজে পৌঁছে পবিত্র সঙ্গমে গঙ্গার জলে স্নান করে কিছু সাফাইকর্মীর চরণ বন্দনা করে, কুম্ভকে পরিচ্ছন্ন রাখার যে অসাধারণ প্রচেষ্টা ওই সাফাইকর্মীরা চালিয়েছেন তাকে সম্মাননা জানান। কুম্ভ স্নানের জন্য প্রয়াগরাজে যেসব পূর্ণার্থী আসেন, তাঁদের জন্য সর্বোত্তম ব্যবস্হা নিশ্চিত করতে যাঁরা প্রয়াসী হয়েছেন, তাঁদেরকে কর্মযোগী আখ্যা দেন প্রধানমন্ত্রী। এই প্রেক্ষিতে এনডিআরএফ, মাঝি, স্হানীয় জনগণ এবং সাফাইকর্মীদের উল্লেখ করেন শ্রী মোদী। তিনি আরও বলেন, বিগত কিছু সপ্তাহে কুম্ভে ২১ কোটিরও বেশি মানুষ সফর করেন। সেখানে সাফাইকর্মীরা দেখিয়েছেন কোন কিছুই অসম্ভব নয়। শ্রী মোদী বলেন, এবছর কুম্ভ যে প্রশংসা অর্জন করতে পেয়েছে তারজন্য এই সাফাইকর্মীদের অবদান অনস্বীকার্য। প্রধানমন্ত্রীর এও অভিমত, তিনি যখন কিছু কিছু সাফাইকর্মীর চরণ বন্দনা করেন, সেই বিশেষ মুহূর্তটি চিরকাল স্মরণীয় হয়ে থাকবে। প্রধানমন্ত্রী বলেন, স্বচ্ছ সেবা সম্মান কোষ যেটির আজ ঘোষণা করা হল, সেটি সাফাইকর্মী ও তাদের পরিবারকে প্রয়োজনের সময় সাহায্য করতে পারবে। শ্রী মোদী এও বলেন, স্বচ্ছ ভারত অভিযান দ্রুতগতিতে এগিয়ে চলেছে। তাঁর অভিমত, এবছর ২ অক্টোবর মহাত্মা গান্ধীর ১৫০-তম জন্মবার্ষিকীর আগেই দেশ উন্মুক্ত স্হানে শৌচ-মুক্ত দেশ হয়ে উঠতে পারবে। প্রধানমন্ত্রী বলেন, এবছর গঙ্গা নদীর পরিচ্ছন্নতা আলোচনার একটি বিশেষ অঙ্গ। কেন্দ্রীয় সরকার এবং নমামী গঙ্গের পরিণাম-ই এটি। তিনি বলেন, যেসব নালা গঙ্গা নদীতে পড়ছে সেগুলি আবর্জনাময় হওয়ায় এবছর সেগুলিতে যথাযথ নিকাশী ব্যবস্হা গড়ে তোলা হয়েছে। এ প্রসঙ্গে কয়েকদিন আগে তিনি যে ১,৩০ কোটি টাকা মূল্যের সিওল শান্তি পুরস্কারে ভূষিত হয়েছেন সেটি প্রসঙ্গও উত্থাপন করেন। তিনি বলেন, এই অর্থ তিনি নমামী গঙ্গে মিশনে দান করবেন। প্রধানমন্ত্রী হিসেবে তিনি যেসব উপহার পেয়েছেন সেগুলিরও নিলাম করা হয়েছে বলে শ্রী মোদী জানান এবং বলেন এই নিলামের ফলে যে অর্থ এসেছে তা নমামী গঙ্গেতে দান করা হয়েছে। কুম্ভে যেসব মাঝিরা অক্লান্ত পরিশ্রম করেছে তাদেরও অভিনন্দন জানান প্রধানমন্ত্রী। তিনি বলেন, স্বাধীনতার পরে এই প্রথম পূণ্যার্থীরা অক্ষয় বট প্রত্যক্ষ করতে পেরেছেন। প্রধানমন্ত্রী তাঁর স্বপ্নের কুম্ভ চরিতার্থ করতে পেরে এই কুম্ভের সঙ্গে যুক্ত প্রত্যেককে ধন্যবাদ জানান। এই কুম্ভ ছিল আধুনিকতা, ধর্ম বিশ্বাস এবং আধ্যাত্মিকতার এক অসাধারণ মিশেল। প্রধামন্ত্রী এই উপলক্ষে উত্তরপ্রদেশের পুলিশ প্রশাসনের ভূমিকারও প্রশংসা করেন। তিনি বলেন, এবছর কুম্ভে যে ব্যবস্হা করা হয়েছে তার মধ্যে রয়েছে গুতুত্বপূর্ণ পরিকাঠমোর বিকাশ, যেটি শহরকে সাহায্য করবে এর পরেও। /…
শ্রী বেদ মারওয়ার প্রয়াণে প্রধানমন্ত্রীর শোকজ্ঞাপন

প্রধানমন্ত্রী শ্রী নরেন্দ্র মোদী দিল্লির প্রাক্তন নগরপাল, মণিপুর, মিজোরাম ও ঝাড়খন্ডের প্রাক্তন রাজ্যপাল শ্রী বেদ মারওয়ার প্রয়াণে শোক ব্যক্ত করেছেন। তাঁর শোকবার্তায় প্রধানমন্ত্রী বলেছেন, “ জনজীবনে গুরুত্বপূর্ণ ভূমিকা রাখার জন্য শ্রী বেদ মারওয়া জি স্মরণীয় হয়ে থাকবেন। আইপিএস অফিসার হিসেবে কাজের সময় তাঁর অদম্য সাহসের পরিচয় আমরা পেয়েছি। জনমানসে তিনি ছিলেন শ্রদ্ধার পাত্র। তাঁর প্রয়াণে আমি শোকাহত। তাঁর পরিবার পরিজন ও গুনমুগ্ধদের আমি সমবেদনা জানাই। ওঁ শান্তি।“
প্রধানমন্ত্রী সিআইএসএফ-এর প্রতিষ্ঠা দিবসের সুবর্ণজয়ন্তী অনুষ্ঠানে যোগদান করলেন

প্রধানমন্ত্রী শ্রী নরেন্দ্র মোদী আজ উত্তরপ্রদেশের গাজিয়াবাদের ইন্দিরাপুরমে কেন্দ্রীয় শিল্প নিরাপত্তা বাহিনী সিআইএসএফ-এর প্রতিষ্ঠা দিবসের সুবর্ণজয়ন্তী অনুষ্ঠানে যোগ দেন। তিনি সিআইএসএফ-এর জওয়ানদের কুচকাওয়াজ দেখেন। ভালো কাজে স্বীকৃতি স্বরূপ তিনি বাহিনীর সদস্যদের পুরস্কৃত করেন। প্রধানমন্ত্রী শহীদ স্মৃতিতে পুস্পস্তবক অর্পণ করেন এবং দর্শকদের মন্তব্যের খাতায় স্বাক্ষর করেন। প্রধানমন্ত্রী সিআইএসএফ জওয়ানদের উদ্দেশে ভাষণ দেন। বাহিনীর সুবর্ণজয়ন্তী উপলক্ষ্যে তিনি তাঁদের অভিনন্দন জানান। দেশের গুরুত্বপূর্ণ প্রতিষ্ঠানে নিরাপত্তা দেওয়ার জন্য তাঁদের ভূমিকার প্রশংসা করেন। নতুন ভারত গঠনে আধুনিক পরিকাঠামোর নিরাপত্তা সিআইএসএফ জওয়ানদের হাতে সুরক্ষিত বলে তিনি মন্তব্য করেন। প্রধানমন্ত্রী নিরাপত্তা বাহিনীর সদস্যদের সঙ্গে সহযোগিতার জন্য জনগণের কাছে আবেদন জানান। নিরাপত্তা ব্যবস্হায় ভিআইপি সংস্কৃতি বড়ো অন্তরায়। তাই নাগরিকদের সহযোগিতা অত্যন্ত গুরুত্বপূর্ণ। প্রধানমন্ত্রী বিমানবন্দর এবং মেট্রোতে সিআইএসএফ-এর কাজকর্মের প্রদর্শনীর জন্য ডিজিটাল প্রদর্শশালা গড়ার পরামর্শ দেন। এরফলে সাধারণ মানুষের কাছে সিআইএসএফ-এর কাজকর্ম সম্পর্কে সচেতনতা তৈরি হবে। দেশের গুরুত্বপূর্ণ পরিকাঠামোর নিরাপত্তায় সিআইএসএফ-এর ভূমিকার ভূয়সী প্রশংসা করে প্রধানমন্ত্রী বলেন, বাহিনীর সদস্যরা বিপর্যয় মোকাবিলা, মহিলাদের নিরাপত্তা সহ নানা ক্ষেত্রে তৎপর। এই প্রসঙ্গে প্রধানমন্ত্রী কেরালার বন্যাত্রাণে এবং নেপাল ও হাইতিতে ভূমিকম্পের ত্রাণ কাজে সিআইএসএফ-এর জওয়ানদের ভূমিকার কথা বলেন। প্রধানমন্ত্রী বলেন, নিরাপত্তা বাহিনীর সদস্যদের সুরক্ষা নিশ্চিত করার ক্ষেত্রে তাঁর সরকার দায়বদ্ধ। এই প্রসঙ্গে বাহিনীগুলির আধুনিকীকরণ এবং তাঁদের নানা কল্যাণমূলক কাজে সরকারের বিভিন্ন উদ্যোগের কথা তিনি উল্লেখ করেন। প্রধানমন্ত্রী বলেন, সশস্ত্র বাহিনীগুলির কাছে দায়িত্বপালন উৎসবের সমান। জঙ্গি তৎপরতা মোকাবিলায় সিআইএসএফ-এর দায়িত্ব আরও বেড়ে গেছে। তিনি বলেন, সন্ত্রাসবাদকে নির্মূল করতে তাঁর সরকার অঙ্গীকারবদ্ধ। শ্রী নরেন্দ্র মোদী বলেন, পুলিশ এবং আধা-সামরিক বাহিনীর সদস্যদের আত্ম-বলিদানের স্বীকৃতি এই জাতীয় পুলিশ স্মারক। জাতীয় যুদ্ধ স্মারক এবং জাতীয় পুলিশ স্মারকের মতো সৌধগুলি নিরাপত্তা বাহিনীর আত্মত্যাগের বিষয়ে নাগরিকদের মধ্যে সচেতনতা গড়ে তোলে। সিআইএসএফ বাহিনীতে আরও মহিলা সদস্যের অন্তর্ভুক্তির উদ্যোগের তিনি প্রশংসা করেন। প্রধানমন্ত্রী বলেন, ভারতের উন্নয়নের সঙ্গে সিআইএসএফ-এর দায়িত্ব সমানভাবে বাড়ছে।
নাবিকদের যোগ্যতা সম্পর্কিত শংসাপত্রের একপাক্ষিক/দ্বিপাক্ষিক স্বীকৃতির ব্যাপারে অন্যান্য দেশের সঙ্গে মডেল মউ স্বাক্ষরে মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে নাবিকদের যোগ্যতা সম্পর্কিত শংসাপত্রের একপাক্ষিক/দ্বিপাক্ষিক স্বীকৃতির ব্যাপারে অন্যান্য দেশের সঙ্গে মডেল মউ স্বাক্ষরে অনুমোদন মিলেছে। কেন্দ্রীয় জাহাজ চলাচল মন্ত্রী এবং বিদেশ মন্ত্রীর অনুমোদনের পর বিভিন্ন দেশের সংশ্লিষ্ট কর্তৃপক্ষগুলির সঙ্গে কেন্দ্রীয় জাহাজ চলাচল বিষয়ক ডায়রেক্টরেট জেনারেলের পক্ষ থেকে এই চুক্তিতে স্বাক্ষর করা হবে। ১৯৭৮-এর ইন্টারন্যাশনাল কনভেনশন অন স্ট্যান্ডার্ডস অফ ট্রেনিং, সার্টিফিকেশন অ্যান্ড ওয়াচকিপিং ফর সিফেরার্স আইন অনুযায়ী এই চুক্তি স্বাক্ষরিত হবে। বিভিন্ন দেশের সংশ্লিষ্ট কর্তৃপক্ষগুলির সঙ্গে কেন্দ্রীয় জাহাজ চলাচল ডায়রেক্টর জেনারেলের মধ্যে এই মডেল চুক্তি স্বাক্ষরিত হলে ভারতীয় নাবিকরা সংশ্লিষ্ট দেশটিরও স্বীকৃতি পাবেন। একইভাবে, সংশ্লিষ্ট দেশের নাবিরকাও নিজের নিজের দেশের শংসাপত্র অনুযায়ী ভারতের স্বীকৃতি পাবেন। এরফলে ভারতীয় নাবিকরা সেই দেশের পতাকাবাহী জাহাজগুলিতে কাজের সুযোগ পাবেন এবং দেশীয় নাবিকদের কর্মসংস্হানের সুযোগ বাড়বে। প্রস্তাবিত এই সমঝোতাপত্র বিভিন্ন দেশের সঙ্গে স্বাক্ষরিত হলে নৌ-বিদ্যা ও প্রশিক্ষণ, যোগ্যতা ভিত্তিক শংসাপত্র, প্রশিক্ষণের প্রামান্য নথিপত্র এবং মেডিকেল ফিটনেস সংক্রান্ত সার্টিফিকেটগুলি পারস্পরিকভাবে স্বীকৃতি পাবে। এমনকি এই সমঝোতাপত্রের ফলে স্বাক্ষরকারি উভয় দেশের নাবিকরা একে অপরের দেশের জাহাজে কর্মসংস্হানের সুযোগ পাবেন। ভারতের মতো দেশ, যেখান থেকে বিপুল সংখ্যায় প্রশিক্ষিত নাবিক বিভিন্ন দেশে পাঠানো হয়, তারা বিশেষভাবে লাভবান হবেন।
মাননীয় প্রমুখস্বামী মহারাজের জন্মজয়ন্তীতে প্রধানমন্ত্রীর শ্রদ্ধা

প্রধানমন্ত্রীশ্রী নরেন্দ্র মোদী মাননীয় প্রমুখ স্বামী মহারাজের জন্মজয়ন্তীতে শ্রদ্ধা জ্ঞাপনকরেছেন। এক বার্তায় তিনি বলেছেন : “পৃথিবী জুড়েলক্ষ লক্ষ ভক্তের সঙ্গে যোগ দিয়ে আমিও মহামান্য প্রমুখ স্বামী মহারাজ’কে তাঁরজন্মজয়ন্তীতে শ্রদ্ধা জানাই। তিনি ছিলেন এক অসামান্য আত্মা, যার দৃষ্টান্তমূলকপরিষেবা আর মানবিক প্রয়াস অসংখ্য জীবনের ওপর ইতিবাচক প্রভাব ফেলেছে। মহামান্যপ্রমুখ স্বামী মহারাজের বিচক্ষণ চিন্তাধারা আজও সব বাধা অতিক্রম করে মানুষকে পথদেখায়। আমরা অভাবী, দরিদ্র ও প্রান্তিক মানুষদের জীবনে রূপান্তর ঘটাতে তাঁর স্বপ্নদ্বারা আজও প্রভাবিত হই। মহামান্যপ্রমুখ স্বামী মহারাজের সঙ্গে আমার ছিল এক বিশেষ সম্পর্ক। তাঁর সঙ্গে আমি যে সময়কাটিয়েছি, তা স্মরণীয় হয়ে থাকবে। ওঁর আশীর্বাদ পেয়ে আমি ধন্য। আমি ওঁর সম্পর্কে গতবছর সারংপুরে যা বলেছিলাম, তা এই লিঙ্কে দেওয়া আছে – https://www.youtube.com/watch?v=aza…
আরপিএফ আধিকারিকদের সংগঠিত গ্রুপ ‘এ’ মর্যাদা দিতে কেন্দ্রীয় মন্ত্রিসভার সম্মতি

প্রধানমন্ত্রী শ্রী নরেন্দ্র মোদীর পৌরহিত্যে অনুষ্ঠিত মন্ত্রিসভা রেল সুরক্ষা বাহিনী (আরপিএফ)-কে সংগঠিত গ্রুপ ‘এ’-র স্বীকৃতি দিয়েছে। এর ফলে, পয়লা জানুয়ারি, ২০০৬ থেকে আরপিএফ আধিকারিকরা নন-ফাংশানাল ফিনান্সিয়াল আপগ্রেডেশন (এনএফএফইউ) এবং ৬ই জুন, ২০০০ থেকে সিনিয়র ডিউটি পোস্ট (এসডিপি)-এর ৩০ শতাংশ নন-ফাংশানাল সিলেকশন গ্রেডের (এনএফএসজি) সুবিধা পাবেন। কর্মী এবং প্রশিক্ষণ দপ্তরের ২০০৯ সালের ২৪শে এপ্রিল এবং ২০০০ সালের ৬ই জুনের নির্দেশিকা অনুযায়ী এই সিদ্ধান্ত কার্যকর হবে। এই সিদ্ধান্তের ফলে আরপিএফ-এ কর্মরত আধিকারিকরা সংগঠিত গ্রুপ ‘এ’ সার্ভিসের মর্যাদা পাওয়ায় তাঁদের পদোন্নতির সুযোগ বৃদ্ধি পাবে যার ফলে, তাঁদের কাজে উৎসাহ বাড়বে। আরপিএফ-এর উপযুক্ত আধিকারিকরা এই সিদ্ধান্তে উপকৃত হবেন। দিল্লি হাইকোর্টের ২০১২ সালের ৪ ডিসেম্বরের রায়ে রেলকে আরপিএফ-এর আধিকারিকদের সংগঠিত গ্রুপ ‘এ’-র মর্যাদার নির্দেশ দিয়েছিল। ২০১৯-এর ৫ই ফেব্রুয়ারি সুপ্রিম কোর্টও এই রায়কে বহাল রাখে। এরপর, রেল বোর্ড এই সিদ্ধান্ত কার্যকর করার জন্য প্রস্তাব দেয়।
প্রধানমন্ত্রী পাঞ্জাবকেশরী লালা লাজপত রাই-কে জন্মবার্ষিকীতে স্মরণ করলেন

প্রধানমন্ত্রী শ্রী নরেন্দ্র মোদী লালা লাজপত রাই-এর জন্মবার্ষিকীতে তাঁকে স্মরণ করলেন। এক বার্তায় তিনি বলেছেন, “বীর লালা লাজপত রাই-এর জন্মবার্ষিকীতে তাঁকে স্মরণ করি। তিনি ছিলেন এমন এক স্বপ্নদ্রষ্টা, যাঁর দেশপ্রেম ও আদর্শ মানুষকে উজ্জীবিত করতো”। প্রধানমন্ত্রী তাঁর নিজের ট্যুইটার অ্যাকাউন্টে পাঞ্জাব কেশরী লালা লাজপত রাই-এর স্বহস্ত লিখিত পাণ্ডুলিপির অংশও তুলে ধরেছেন।
এন সি সি-এর র্যাতলিতে প্রধানমন্ত্রীর ভাষণ

প্রধানমন্ত্রী শ্রী নরেন্দ্র মোদী জাতীয় সমর শিক্ষার্থী বাহিনী (এন সি সি)-র ক্যাডেটদের দেশ ও দেশবাসীর সার্বিক কল্যাণে নিজেদের জীবন উৎসর্গ করার আহ্বান জানিয়েছেন। আজ এন সি সি-এর র্যা্লি উপলক্ষে দেশের বিভিন্ন জায়গা থেকে আগত ক্যাডেটদের উদ্দেশে ভাষণে প্রধানমন্ত্রী তাঁদের গত এক মাসে প্রজাতন্ত্র দিবস উদযাপন অনুষ্ঠানে অংশ নেওয়ার জন্য নয়াদিল্লিতে থাকাকালীন যে সমস্ত ভালো কিছু শেখা বা জানা গেছে তা আত্মস্থ করার পরামর্শ দেন। তিনি ক্যাডেটদের নিজ এলাকায় ফিরে গিয়ে পরিষ্কার-পরিচ্ছন্নতা ও দেশাত্মবোধের মতো মূল্যবোধগুলি প্রচারেরও আহ্বান জানান। প্রধানমন্ত্রী বলেন, জাতীয় সমর শিক্ষার্থী বাহিনী এমন একটি প্রতিষ্ঠান, যারা দেশের যুবসম্প্রদায়ের মধ্যে যোগসূত্র গড়ে তোলে এবং এভাবেই দেশে একতার মনোভাব প্রসারে অবদান জোগায়। এবারের প্রজাতন্ত্র দিবস ভারতীয় সংবিধানের অন্যতম রূপকার বাবাসাহেব আম্বেদকরের ১২৫তম জন্মবার্ষিকীকে সূচিত করে বলে প্রধানমন্ত্রী স্মরণ করিয়ে দেন। তিনি বলেন, সারা জীবন ধরে বিভিন্ন প্রতিকূল পরিস্থিতির সম্মুখীন হওয়া সত্ত্বেও বাবাসাহেব আম্বেদকরের মনে ঐ সমস্ত ঘাত-প্রতিঘাত এমন এক কঠোরতার জন্ম দিয়েছিল, যা তাঁকে সংবিধান রচনার প্রেরণা জুগিয়েছিল। তাঁর এই প্রয়াস বহু দশক পরে আজও আমাদের কাঁধে-কাঁধ মিলিয়ে চলতে উদ্ধুদ্ধ করছে বলে প্রধানমন্ত্রী মন্তব্য করেন।
প্রধানমন্ত্রী জাতির উদ্দেশে ১৫ই অক্টোবর ৭টি নতুন প্রতিরক্ষা সংস্থা উৎসর্গ করার আয়োজনে ভিডিও কনফারেন্সের মাধ্যমে বক্তব্য রাখবেন

নতুন দিল্লি, ১৪ই অক্টোবর, ২০২১ প্রধানমন্ত্রী শ্রী নরেন্দ্র মোদী বিজয়া দশমীর পুণ্যলগ্নে ১৫ই অক্টোবর প্রতিরক্ষা মন্ত্রকের আয়োজিত একটি অনুষ্ঠানে বেলা ১২টা ১০ মিনিটে ভিডিও কনফারেন্সের মাধ্যমে বক্তব্য রাখবেন। এই অনুষ্ঠানে ৭টি নতুন প্রতিরক্ষা সংস্থা জাতির উদ্দেশে উৎসর্গ করা হবে। অনুষ্ঠানে প্রতিরক্ষা মন্ত্রী, দপ্তরের প্রতিমন্ত্রী এবং প্রতিরক্ষা শিল্পের সঙ্গে যুক্ত প্রতিনিধিরা উপস্থিত থাকবেন। ৭টি নতুন প্রতিরক্ষা সংস্থা – সরকার অর্ডন্যান্স ফ্যাক্টরি বোর্ডকে সরকারী দপ্তর থেকে পরিবর্তন করে ৭টি ১০০ শতাংশ সরকারী নিয়ন্ত্রিত নিগম হিসেবে গড়ে তোলার সিদ্ধান্ত নিয়েছে। আত্মনির্ভরতার জন্য দেশকে প্রতিরক্ষা ক্ষেত্রে উপযুক্ত করে তুলতে এই সিদ্ধান্ত। এর ফলে কার্যক্ষেত্রে স্বায়ত্ত্ব শাসন ও দক্ষতা বৃদ্ধি পাবে। সংশ্লিষ্ট ক্ষেত্রে উন্নয়নের সম্ভাবনা এবং উদ্ভাবন আরো বাড়বে। যে ৭টি নতুন প্রতিরক্ষা সংস্থা হবে, সেগুলি হল : মিউনিশন ইন্ডিয়া লিমিটেড (এমআইএল); আরমার্ড ভেহিক্যালস নিগম লিমিটেড (অবনি); অ্যাডভান্সড উইপনস অ্যান্ড ইক্যুইপমেন্ট ইন্ডিয়া লিমিটেড (এডব্লুই ইন্ডিয়া); ট্রুপ কমফোর্টস লিমিটেড (টিসিএল); যন্ত্র ইন্ডিয়া লিমিটেড (ওয়াইআইএল); ইন্ডিয়া অপটেল লিমিটেড (আইওএল) এবং গ্লিডার্স ইন্ডিয়া লিমিটেড (জিআইএল)।
ডিংকো সিং-এর প্রয়াণে প্রধানমন্ত্রীর শোকজ্ঞাপন

প্রধানমন্ত্রী শ্রী নরেন্দ্র মোদী মুষ্টিযোদ্ধা ডিংকো সিং-এর প্রয়াণে শোক প্রকাশ করেছেন। এক ট্যুইট বার্তায় প্রধানমন্ত্রী বলেছেন : “ডিংকো সিং ছিলেন একজন অসাধারণ ক্রীড়া ব্যক্তিত্ব, এক অসামান্য মুষ্টিযোদ্ধা, যিনি বেশ খ্যাতি লাভ করেছিলেন এবং মুষ্টিযুদ্ধ-র জনপ্রিয়তাকে বাড়িয়ে তুলতে অগ্রণী ভূমিকা নিয়েছিলেন। তাঁর মৃত্যুতে আমি শোকাহত। তাঁর পরিবার এবং অনুরাগীদের প্রতি সমবেদনা জানাচ্ছি। ওম শান্তি।”